b'\n_START_ARTICLE_\nMinipilleri\n_START_PARAGRAPH_\nMinipillerit ovat ehk\xc3\xa4isytabletteja, jotka sis\xc3\xa4lt\xc3\xa4v\xc3\xa4t pelk\xc3\xa4st\xc3\xa4\xc3\xa4n yht\xc3\xa4 hormonia, synteettist\xc3\xa4 keltarauhashormonia eli progestiinia. Minipilleripakkauksen jokainen tabletti on koostumukseltaan samanlainen ja yksi tabletti otetaan p\xc3\xa4ivitt\xc3\xa4in ilman taukoja. Eri minipillerimerkit poikkeavat toisistaan tablettien sis\xc3\xa4lt\xc3\xa4m\xc3\xa4n progestiinijohdoksen, hormonim\xc3\xa4\xc3\xa4r\xc3\xa4n ja vaikutusmekanismin suhteen._NEWLINE_Minipilleri otetaan joka p\xc3\xa4iv\xc3\xa4 samaan kellonaikaan. Pillerin unohtuessa se t\xc3\xa4ytyy ottaa 12 tunnin kuluttua normaalista ajasta, tosin eri minipillereiss\xc3\xa4 viiv\xc3\xa4styksen aikaraja saattaa olla vain kolme tuntia, joten tuoteseloste kannattaa lukea huolellisesti. Pillerit saattavat j\xc3\xa4tt\xc3\xa4\xc3\xa4 kuukautiset v\xc3\xa4liin kokonaan. Syyt\xc3\xa4 huoleen ei ole, jos pillereit\xc3\xa4 on k\xc3\xa4ytetty ohjeiden mukaisesti._NEWLINE_Pillereiden ostoon apteekista tarvitaan l\xc3\xa4\xc3\xa4kem\xc3\xa4\xc3\xa4r\xc3\xa4ys.'